Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 1989. évi XXXIV. törvény 1. §-a alapján a választójog általános és egyenlõ, a szavazás közvetlen és titkos.
Paragraph Index: 1419

1989. évi XXXIV. törvény 1. §-a alapján a választójog általános és egyenlõ, a szavazás közvetlen és titkos. A Ve. 3. §-ában foglaltaknak megfelelõen a választási eljárás szabályainak alkalmazása során a választásban érintett résztvevõknek érvényre kell juttatniuk a választás tisztaságának megóvása, a választási csalás megakadályozása; az esélyegyenlõség a jelöltek és a jelölõ szervezetek között és a jóhiszemû és rendeltetésszerû joggyakorlás alapelveit. A Ve. 61. § (2) bekezdése kimondja, hogy szavazni kizárólag személyesen, és — az e törvényben említett kivételekkel — csak a választópolgár lakóhelye szerint kijelölt szavazóhelyiségben lehet. A kijelölt szavazóhelyiségben történõ kötelezõ szavazás alól a (3) bekezdés felmentést ad, amikor kimondja, hogy a mozgásában gátolt választópolgárt szavazásának lehetõvé tétele érdekében — kérésére — a szavazatszámláló bizottság legalább két tagja mozgóurnával felkeresi. A Ve. 61. § (4) bekezdése szerint a szavazóhelyiséget a szavazás ideje alatt nem lehet bezárni, és a szavazást nem lehet meghosszabbítani, vagy — rendkívüli esemény kivételével — szüneteltetni. Ha a szavazás napján a szavazatszámláló bizottság tagjainak a száma három alá csökken, vagy a szavazás elháríthatatlan külsõ ok miatt lehetetlenné vált, a szavazást a jelenlévõk kötelesek azonnal felfüggeszteni, az urnát, továbbá az iratokat zárolni, és a felfüggesztés tényérõl a helyi választási iroda vezetõjét a szavazás törvényes folytatásának biztosítása érdekében haladéktalanul értesíteni. A Ve. 64. § (1)—(2) bekezdései szerint a szavazatszámláló bizottság az urnák állapotát az elsõként szavazó választópolgár jelenlétében a szavazás megkezdése elõtt megvizsgálja. Az urnákat az elsõként szavazó választópolgár jelenlétében úgy kell lezárni, hogy azokból az urna szétszedése nélkül ne lehessen szavazólapot eltávolítani. Ezt követõen a szavazatszámláló bizottság az urnába ellenõrzõ lapot helyez, amely tartalmazza az ellenõrzõ lap elhelyezésének idõpontját, valamint a szavazatszámláló bizottság jelenlévõ tagjainak és az elsõként szavazó választópolgárnak az aláírását. A Ve. 72. § (3) bekezdése szerint a szavazatszámláló bizottság az urna felbontása elõtt ellenõrzi az urna sértetlenségét, felbontja az urnát, és meggyõzõdik az ellenõrzõ lap meglétérõl.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes